沈訥

沈訥，字文敏，直隸蘇州府崑山縣人，明朝政治人物。

生平
宣德十年（1435年）乙卯科應天府鄉試第九名舉人，正統七年（1442年）壬戌科第三甲第七十二名進士《正統七年壬戌科進士登科錄》：醫籍，治《春秋》，年二十九歲中式正統七年壬戌科第三甲第七十二名進士。十一月二十六日生，行四，曾祖沈叔陽，元醫學正；祖沈士怡；父沈孟舟；母徐氏。具慶下，妻杭氏，兄愚；魯；質。由縣學增廣生中式應天府鄉試第九名舉人，會試中式第一百二十七名。。授大理評事，陞寺副。景泰元年，出爲福建僉事。官至福建按察司副使，卒年四十六漢籍電子文獻資料庫-明人傳記資料索引 ,1816：沈訥，字文敏，崑山人。正統七年進士，官至按察司副使，卒於官，年四十六。著有兎園遺冊及下里餘音。《蓬軒類記·三》：聞山東布政龔理彥文、福建副使沈訥文敏，皆端士，然皆卒官，予未之識也。記此以致思齊之意。清道光四年刻本《蘇州府志·卷第八十》：沈訥，字文敏，崑山人。愚弟。正統七年進士。授大理評事，陞寺副。景泰元年，出爲福建僉事，督松溪銀冶。正額外不求羡餘。盜起慶元，入松溪界。訥以計擒之，得不滋蔓。五年鄭懐冒復亂，訥在政和，得報卽集衆勦，捕縛其渠帥。尙書孫原貞上其功。天順二年，遷副使。歲餘卒，年四十六。柩遷之日，閩人悲號，擗踴遮道不能行。訥身不踰中人，而天性明敏，每聽獄兩喙爭譟訥一言折之，無不得其情。志尙高潔，爲文章必貴已出。所著有《兔園遺册》《下里餘音》 姑蘇志參王志堅傳。

著作
有《兎園遺冊》及《下里餘音》。

家族
曾祖沈叔陽，元醫學正；祖沈士怡；父沈孟舟；母徐氏。具慶下。兄愚；魯；質。

 参考资料 

Category:崑山人
Category:醫籍進士
Category:明朝福建按察司副使
Category:明朝大理寺評事
Category:明朝大理寺副
Category:明朝福建按察司僉事
Category:宣德十年乙卯科應天鄉試舉人